da en da da da da sv da da en de da da da da da da da da da da da da sv en en nl en da da da da da da da da da da da da da
Skat eller skrammel? Donér dine gamle ting til festlig velgørenhedsauktion! - Stevns Erhvervsråd
nov 5, 2015 | Erhvervsnyt Stevns
Har du ting stående på loftet eller i garagen, som du ikke bruger, men som er for gode til at smide ud? Så donér dem til den festlige velgørenhedsauktion på Store Heddinges Julemarked 29. november.
Kunne du tænke dig et sort hul? Eller hvad med en hullet benzintank? Det er nogle af de ting, vi har fået doneret, og som du kan få fingrene i til auktionen på julemarkedet i Store Heddinge d. 29. november kl. 15.35.
Har du noget bedre liggende i gemmerne, som du gerne vil af med? Så donér det til auktionen, som går til Sct. Georgs Gildet i Store Heddinge.
På auktionen vil gøgleren Erik Jensby på underholdende vis sørge for at bortauktionere gammel skrammel såvel som gamle skatte.
Hvis du har noget, som du gerne vil donere til auktionen, kan du tage det med til auktionen eller aflevere det hos Stevns Erhvervsråd i Tinghuset, Algade 8, Store Heddinge. Vi har åbent mellem 9-16 i hverdagene.
Kig gerne forbi auktionen d. 29. november og gør et kup!
For mere info, kontakt iværksætter- og virksomhedskonsulent Jesper Yde Knudsen på tlf. 21 22 17 65.